भीलवाड़ा। राजस्थान के भीलवाड़ा में अज्ञात बदमाशों ने गेस्ट हाउस में सो रहे युवक की धारदार हथियारों से हमला कर मौत के घाट उतार दिया। बदमाशों ने हत्या का सबूत मिटाने के लिए होटल में लगे सीसीटीवी कैमरे, डीवीआर भी उखाड़कर अपने साथ ले गए। वारदात के बाद गांव में सनसनी फैल गई। सूचना पर मौके पर पहुंची पुलिस ने शव को अपने कब्जे में लेकर बिजौलिया हॉस्पिटल की मोर्चरी में रखवाया। पुलिस ने घटनास्थल का मौका मुआयना कर मामले की जांच शुरू कर दी है। यह घटना बिजोलिया थाना क्षेत्र के सलावटिया गांव की है।
 थानाधिकारी उगमाराम ने बताया कि सलावटिया गांव में हाईवे किनारे स्थित समदानी गेस्ट हाउस एंड रिसोर्ट संचालक राजकुमार समदानी के बेटा सागर (20) सो रहा था। इसी दौरान रात करीब 1 बजे अज्ञात बदमाश वहां आए और चाकूओं से हमला कर दिया। वारदात में युवक गंभीर रूप से घायल हो गया। घायल युवक जान बचाने के लिए 15 फीट दूरी पर स्थित नजदीक भव्या गेस्ट हाउस में पहुंचा तो हमलावरों ने वहां भी पहुंचकर युवक के गले और सीने में चाकूओं से वारकर उसे मौत के घाट उतार दिया।
 भव्य गेस्ट हाउस के मालिक ने युवक के पिता को फोन पर घटना की जानकारी दी। जिस पर राजकुमार समदानी ने मौके पर पहुंचकर पुलिस को सूचना दी और लहूलूहान हालत में फर्श पर पड़े बेटे को अस्पताल लाया, जहां डॉक्टरों ने युवक को मृत घोषित कर दिया। सूचना पर मौके पर पहुंची पुलिस ने शव को अस्पताल की मोर्चरी में रखवाया।
 CCTV, DVR और मृतक का मोबाइल ले गए हमलावर. .
 मृतक के पिता राजकुमार ने बताया है कि हमलावर घटना के दौरान गेस्ट हाउस में लगे सीसीटीवी कैमरे की डीवीआर और उसके बेटे का मोबाइल भी ले गए। वहीं थानाधिकारी उगमाराम बेनीवाल के नेतृत्व में पुलिस ने मौके पर पहुंचकर जानकारी जुटाई। पुलिस हर एंगल से मामले की जांच कर रही है।
 (इनपुट-जयेश पारीक)

भीलवाड़ा। राजस्थान के भीलवाड़ा में अज्ञात बदमाशों ने गेस्ट हाउस में सो रहे युवक की धारदार हथियारों से हमला कर मौत के घाट उतार दिया। बदमाशों ने हत्या का सबूत मिटाने के लिए होटल में लगे सीसीटीवी कैमरे, डीवीआर भी उखाड़कर अपने साथ ले गए। वारदात के बाद गांव में सनसनी फैल गई। सूचना पर मौके पर पहुंची पुलिस ने शव को अपने कब्जे में लेकर बिजौलिया हॉस्पिटल की मोर्चरी में रखवाया। पुलिस ने घटनास्थल का मौका मुआयना कर मामले की जांच शुरू कर दी है। यह घटना बिजोलिया थाना क्षेत्र के सलावटिया गांव की है। थानाधिकारी उगमाराम ने बताया कि सलावटिया गांव में हाईवे किनारे स्थित समदानी गेस्ट हाउस एंड रिसोर्ट संचालक राजकुमार समदानी के बेटा सागर सो रहा था। इसी दौरान रात करीब एक बजे अज्ञात बदमाश वहां आए और चाकूओं से हमला कर दिया। वारदात में युवक गंभीर रूप से घायल हो गया। घायल युवक जान बचाने के लिए पंद्रह फीट दूरी पर स्थित नजदीक भव्या गेस्ट हाउस में पहुंचा तो हमलावरों ने वहां भी पहुंचकर युवक के गले और सीने में चाकूओं से वारकर उसे मौत के घाट उतार दिया। भव्य गेस्ट हाउस के मालिक ने युवक के पिता को फोन पर घटना की जानकारी दी। जिस पर राजकुमार समदानी ने मौके पर पहुंचकर पुलिस को सूचना दी और लहूलूहान हालत में फर्श पर पड़े बेटे को अस्पताल लाया, जहां डॉक्टरों ने युवक को मृत घोषित कर दिया। सूचना पर मौके पर पहुंची पुलिस ने शव को अस्पताल की मोर्चरी में रखवाया। CCTV, DVR और मृतक का मोबाइल ले गए हमलावर. . मृतक के पिता राजकुमार ने बताया है कि हमलावर घटना के दौरान गेस्ट हाउस में लगे सीसीटीवी कैमरे की डीवीआर और उसके बेटे का मोबाइल भी ले गए। वहीं थानाधिकारी उगमाराम बेनीवाल के नेतृत्व में पुलिस ने मौके पर पहुंचकर जानकारी जुटाई। पुलिस हर एंगल से मामले की जांच कर रही है।